Tutlayt tayemmat tesɛa assaɣ lqayen d uɣerbaz. Imi uqbel aɣerbaz ad yili ugrud yesɛa tizemmar di tutlayt-is tayemmat, yessenfalay-d s shala war tilisa neɣ kra n yilugan. Maca mi ara yekcem ɣer uɣerbaz deg yiswiren-is imenza yettaf-d iman-is yettuɣal ɣer tutlayt-is tayemmat deg yal tikelt ara yiḥwiǧ ad yessegzi kra n tɣawsa. ef aya deg uɣarbaz iselmaden yessefk fell-asen ad ttuɣelen di yal tikelt ɣer tutlayt taɣbalut n unelmad deg yiswiren-is imenza, ladɣa deg usegzi i wakken ad ɛiwnen inelmaden deg urfad n tmussniwin s shala. Ihi d aselmad i d lsas daxel n tzeqqa acku ilaq fell-as ad iẓer amek ara yettbeddil si tutlayt ɣer tayeḍ, aya s uḍfar n snat n tarrayin. Tamenzut ad yessiweḍ ad yesselmed inelmaden tutlayt taberranit i yellan d taɛrabt taklasikit, tis snat ad yettuɣal di yal tikelt ɣer tutlayt tayemmat i usegzi.Ihi seg aya ad negzu tutlayt tayemmat berra n uɣarbaz yetteḥwiǧ-itt unelmad ugar i usenfali d teywalt maca daxel n uɣarbaz yettiḥwiǧ-itt ugar i tigzi.